Klesklype

**Klesklype** er ein reiskap for å halda klede på plass på ei snor slik at dei kan tørka. Klesklyper kan også ha andre bruksområde, til dømes knytt til musikkinstrument, fotografi eller film. Klesklyper kan vera av tre, plastikk eller metall, og kan ha form som som ein grov pinsett eller to-takka gaffel i ein del, eller ei klemme i to delar med fjøring.

Klesklyper kan ha hol i enden eller ein opning som er litt større enn den andre, slik at dei kan hengja på ei snor når dei ikkje er i bruk. Ein kan også ha klesklyper i eigne forklede med store lommer, posar eller boksar.

## Historie
Klesklyper blei opphavleg laga av eitt trestykke som ein sette fast på ei snor. På 1800-talet blei det utvikla fleire nye typar, og det blei teke over hundre patent på nyutforma klesklyper i USA. I 1853 tok David M. Smith frå Vermont patent på ei klesklype sett saman av to trestykke med ei fjør imellom der «dei to lange føtene kan førast mot kvarandre og samtidig flytta dei to korte frå kvarandre. Dette er den første moderne utforminga av ei klesklype som er kjend. Ifølgje Smith ville ei slik klesklype «ikkje løysast frå kleda av vinden slik høvet er med ei vanleg klesklype, og noko som er  ei stor plage for vaskekoner.» Solomon P. Moore, som også var frå Vermont, tok patent på ein forbetra modell i 1887. Etterkvart blei slike klesklyper produserte i heile verda, og plast blei eit vanleg materiale.


Wäscheklammern 19 20 Jh.jpg|Treklesklyper frå 1800- eller 1900-talet samla på ein tråd.
Clothes pegs.jpg|Handlaga klesklyper av tre frå 1940-talet.
Clothpin.jpg|Fabrikklaga klesklype av tre i eitt stykke.
Clothespin.jpg|Opna treklesklype i to stykke med metallfjør.
Two clothespins.jpg|Gjennomsiktige plastklyper i ulike fargar.
Catro pinzas de roupa.jpg|Fire klesklyper av plast.
Wäscheklammern-01a.jpg|Klesklypekorg.


## Bruk
Klesklyper blir hovudsakleg brukt til å hengja opp klesvask til tørk på ei snor eller eit tørkestativ. Dei kan også brukast  til å hengja opp papir, til dømes etter trykking eller framkalling av fotografi.

Klypene kan vidare brukast som feste på andre ting, til dømes som del av ein kleshengjar eller eit tørkestativ, eller som del av ulike improviserte mekanismar. Dei kan brukast som klype under laging av strengeinstrument som fele og appalachian dulcimer, som sordin (dempar) når ein speler  strengeinstrumenta og til å halda notehefte opne på rett stad. Under filmproduksjon kan ein bruka klesklyper til å handtera lyskastarar som fort blir for varme til å handtera utan. Teknikarar på eit filmsett har gjerne klesklyper på eit verktøybelte som kan minna litt om eit patronbelte, og dei blir derfor ofte kalla «bullets» ('kuler' eller 'patronar').

Klesklyper kan også ha dekorasjonar og brukast til pynt, eller danna grunnlag for ei rekkje hobbyarbeid. Ein utbreidd bruk av gammaldagse klyper i eitt stykke, med avrunda hovud, er til dømes som dokker. Det finst miniversjonar av klesklyper som ikkje er laga for å halda på plass klede, men som kan brukast til å halda papirstykke, merka drikkeglas eller liknande. Det finst også større pynteversjonar.


A Working Class Family in Wartime- Every Day Life With the Suter Family in London, 1940 D788.jpg|Bruk av klesklyper i London på 1940-talet.
Bundesarchiv Bild 183-56298-0003, Schwaneberg, Wäsche der Erntekinderkrippe.jpg|Gammaldagse (eitt stykke) klesklyper i bruk i Tyskland på 1950-talet.
Havana - Cuba - 0910.jpg|Klesklyper held klesvasken på plass i vinden på Cuba.
Gibraltar - 300 años de Utrecht 13.7.2013 48 (9291924856) (6).jpg|Trykka papir hengd opp med klesklyper.
Two mutes.jpg|Klesklype som sordin


## Klesklyper i kulturen
Klesklyper har inspirert fleire kunstverk. 
«Clothespin» av Claes Oldenburg er ei kjempeklesklype i stål. Skulpturen er frå 1976 og står ovanfor rådhuset i Philadelphia i USA.
Kunstnaren Mehmet Ali Uysal har laga ein serie kunstverk kalla *Skin* (1, 2, 3, 4) der kjempemessige klesklyper av tre «klyp» opp foldar av jord.

I Aust-Tyskland blei ungdommar sin bruk av små klesklyper (*Rock-’n’-Roll-Klammern*) på skjortekragen oppfatta som «vestvennleg».


DDR-Klammern (Alter Fritz) 06.JPG|Mønster laga av ulike klesklyper frå Aust-Tyskland.
Skin 4-2013-07-26.jpg|*Skin 4* (2013). Skulptur i Umeå av Mehmet Ali Uysal.
Mouchard Pince à linge.jpg|Klesklypeskulptur i Mouchard i Jura i Frankrike.
PikiWiki Israel 20297 Clothes peg Sculpture in Petah Tikva Israel.JPG|Klesklypeskulptur i Petah Tikva i Israel.
Hokusai A lacquered washbasin and ewer.jpg|Handduk hengd opp med klesklype i dette bildet av Hokusai.
Wilhelm Schumann Eva in der Garküche.jpg|*Eva in der Garküche*. Interiør av Wilhelm Schumann frå 1846 med klede som tørkar, halde oppe av klesklyper, i hjørnet.
Fil:Sing a sing of sixpence - illustration by Walter Crane - Project Gutenberg eText 18344.jpg|Illustrasjon av Walter Crane til det engelske barneverset «Sing a Song of Sixpence» med jenta som heng opp tøy.


## Kjelder

*«Welcome to Beautiful, Dependable, Traditional-Style Clothespins», classicamericanclothespins.blogspot.com
*«Clothespins», factorydirectcraft.com
*Hilary Greenbaum og Charles Wilson: «Who Made That Clothespin?», *The New York Times*, 11. mai 2012.


**Delar av denne artikkelen bygger på «[[:en:Clothespin|Clothespin]]» frå , og «[[:de:Wäscheklammer|Wäscheklammer]]» frå  den 11. oktober 2014.*  
 

## Bakgrunnsstoff
* Søk etter «klesklype» i DigitaltMuseum
* Klesklypesamling . Bilde av klesklyper frå ulike land.